Asterion
Asterion (, doslovno = "zvezdani" ili "vladar zvezda") ili Asterije (Ἀστέριος) bio je, u grčkoj mitologiji, kralj ostrva Krita. sin Tektama, sina Dorovog, bio je muž Europin i očuh njene dece, koju je rodila Zevsu, koji je, pak, uzeo obličje bika da bi se približio Europi. Asterionovi su sinovi bili Minoj, mudri kritski kralj koji će kasnije postati sudija u podzemnom svetu, Radamant, koji će boraviti u vrtu Hesperida ili će takođe suditi u podzemlju, te Sarpedon, koji će na onom svetu isto postati sudija. Nakon Asterionove smrti kritski je presto pripao Minoju, koji se ubrzo posvađao sa svojom braćom i proterao ih iz kraljevstva. Kreta, kći Asterionova, možda je bila Minojeva supruga.

Prema Likofronu, Asterion živi u palati na planini Dikti i oženjen je devojkom koju su Kureti oteli i doveli na njegov dvor. Na istu povezanost s Kuretima na planini Dikti nailazi se i kod Nona, ali je Asterion tu ipak oženjen Europom.

Minotaurovo ime 
U izvorima se spominje i drugi Asterion ili Asterije. Prema Karl Kerenyiju i drugim ispitivačima, ovaj Asterion, predstavljen na kritskim novčićima u vidu zvezde u središtu labirinta, bilo je zapravo drugo, možda izvorno ime Minotaurovo; kako kaže Pseudo-Apolodorova Biblioteka: "Pasifaja je rodila Asterija, koji je bio nazvan Minotaurom; imao je glavu bika, ali mu je telo bilo ljudsko; a Minos, po savetu nekih proročanstava, utamničio ga je u Labirintu".

Reference

Literatura 

Kraljevi u grčkoj mitologiji
Kritski kraljevi